Legal Document

Category: 44

Text:
28. ΑΠΟΦΑΣΙΣ ΥΠΟΥΡΓΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΕΡΓΑΣΙΑΣ Αριθ. 36095/7361 της 21/24 Αυγ. 1976 (ΦΕΚ Β΄ 1042) Περί προσδιορισμού ειδικοτήτων και αριθμού μισθωτών του Εθνικού Μετσοβίου Πολυτεχνείου, δια την εφαρμογήν του άρθρ. 5 παρ. 3 του Ν.Δ. 1198/72. Έχοντες υπ’ όψει: 1.Τας διατάξεις του άρθρου 5 παρ. 3, εν συνδυασμώ προς τας τοιαύτας του άρθρου 9 παρ. 1 του Ν.Δ. 1198/72 «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου, των Ο.Τ.Α. και των Ν.Π.Δ.Δ. και τροποποιήσεως διατάξεων της περί συλλογικών συμβάσεων εργασίας νομοθεσίας (ΦΕΚ 109/Α/72). 2.Την δια του υπ’ αριθ. Φ. 100.82./45928/ 17.6. 1976 εγγράφου του Υπουργείου Εθνικής Παιδείας και Θρησκευμάτων, διατυπωθείσαν ημίν πρότασιν. 3.Σχετικήν γνωμοδότησιν του κατά το άρθρον 6 παρ. 1 Ν.Δ. 1198/1972, Τμήματος Αμοιβής και όρων εργασίας εργαζομένων εις τον Δημόσιον Τομέα Ανωτάτου Συμβουλίου Εργασίας, ληφθείσαν κατά την συνεδρίασιν αυτού της 2.7.1976, ην και αποδεχόμεθα. 4.Το γεγονός ότι συντρέχουν εν προκειμένω, αι προϋποθέσεις του άρθρου 5 παρ. 3 του Ν.Δ. 1198/72, αποφασίζομεν: 1.Ορίζομεν την ειδικότητα του ηλεκτρολόγου υπομηχανικού και της γραμματέως Τεχνικού Συμβουλίου και δια μέχρι ένα (1) μισθωτόν εξ εκάστης των ειδικοτήτων τούτων εκ των επί σχέσει εργασίας ιδιωτικού δικαίου μισθωτών του Εθνικού Μετσοβίου Πολυτεχνείου, δι’ ους εξαιρετικώς δύναται κατ’ εφαρμογήν της διατάξεως της παρ. 3 του άρθρου 5 του Ν.Δ. 1198/72 να παρέχηται αμοιβή ανωτέρα της ισχυούσης δυνάμει της υπ’ αριθ. 14500/2980/1.4.76 κοινής Υπουργικής αποφάσεως (ΦΕΚ 431/Β/2.4.76) και δη μέχρι ποσού 15.500 δραχμ. μηνιαίως δια τον ηλεκτρολόγον υπομηχανικόν και 13.500 δρχ. μηνιαίως δια την Γραμματέα του Τεχνικού Συμβουλίου. 2.Η ισχύς της παρούσης άρχεται από της δημοσιεύσεως της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 344,06) Σελ. 344,07 Προσωπικό Εθνικού Μετσόβιου Πολυτεχνείου 31.Γ.ζ.25-28